Bo‘yin sohasidagi zo‘riqishni bartaraf etishga yordam beradigan 3 tavsiya

Nafaqat tashqi ko‘rinish, balki salomatlikdagi jiddiy muammodan qutulish uchun nima qilish kerakligi haqida mutaxassis Aleksey Ulishenko javob berib o‘tadi.

Ushbu muammoga yechim topish uchun mahalliy og‘riqqa qarshi kurashishning o‘zi kifoya qilmaydi. Dastlab kelib chiqish sabablarini aniqlashtirib olish kerak.
Bukchayib qolish
Yelka va bo‘yin sohasida zo‘riqish va oldinga egilish holati kuzatiladimi? Gap shundaki, bo‘yin va yelkalar tayanch apparatining bir qismi hisoblanadi. Organizmda esa hamma narsa bir-biri bilan aloqador. Agar umurtqaning pastki qismlarida muammo bo‘lsa, bu yuqori qismlarga ham o‘z ta’sirini ko‘rsatadi. Odam boshini atigi 15° egsa, bo‘yinlar zo‘riqishi ikki karra ko‘payadi. 60° bo‘lganda esa zo‘riqish tobora ortadi. Oqibatda og‘riq va og‘irlik seziladi. Aynan shu sabab ham kitob o‘qiganda yoki kompyuter qarshisida boshingizni tik tutishga harakat qiling.
Ko‘p o‘tirish
Kunini, asosan, o‘tirib o‘tkazadiganlarda ham xavf yuqori bo‘ladi. Aynan shu sabab ish orasida yengil mashqlarni bajarishga harakat qiling.
Sal narsaga tashvishlanish
Xavotir va tashvishlanganda ham yelkalarni qisib olish kuzatilishi mumkin. Shuni yodda tutgan holda tinchlanish va ortiqcha asabiylashmaslikka harakat qiling. Unutmang, hamma narsaga yechim topsa bo‘ladi. Hal qilib bo‘lmaydigan muammoni esa ortga tashlash kerak.
Diskomfort va zo‘riqishning qanday xavfi bor?
Bo‘yin sohasidagi diskomfort muammo tananing boshqa qismlarida ham kuzatilayotganidan darak beradi. Ushbu tana qismidagi qon aylanishi yuzdagi qon tomirlar uchun kislorod va ozuqa manbai hisoblanadi.
Agar mushaklar qisilib tursa, mikroelementlar bilan ta’minlanishda muammo kuzatiladi. To‘qimalarning qon bilan ta’minlanishi qiyinlashadi, limfa bosh sohasida to‘planib, shishlar paydo bo‘ladi. Buning hisobiga yuz tuzilishida o‘zgarish kuzatiladi, ko‘rish qobiliyatida muammo kuzatiladi, ajin paydo bo‘lib, bosh og‘rig‘i bezovta qiladi.
Bo‘yinlardagi zo‘riqishni bartaraf qilishga yordam beruvchi mashqlar
Doimiy ravishda mashqlar bajarilsa, ijobiy natija seziladi. Yanada yaxshi samara berishi uchun esa faqat bo‘yin emas, yosh bilan bog‘liq o‘zgarishlarga ham ahamiyat berish kerak bo‘ladi.